Keskustelu:Tasauspyörästö

message: Joissain kaupallisilla sivustoilla käytetään termiä vetopyörästö, mutta kyse lienee vanhasta puhekielen ilmaisusta. Ipr1 (keskustelu) 25. helmikuuta 2023 kello 21.31 (EET)
replies: text: Ei, vetopyörästö on kyllä ihan virallinen termi ja tarkoittaa hieman eri asiaa. Tasauspyörästöllä tarkoitetaan pelkästään tasauspyöristä koostuvaa kokoonpanoa, johon kuuluu pienet tasauspyörät, isot tasauspyörät (sivupyörät jotka ovat kiinni vetoakseleissa), mahdollinen ristiakseli sekä tasauspyörästön runko. Vetopyörästö taas on laajempi kokonaisuus johon kuuluu tasauspyörästön lisäksi vetopyöräpari (lautaspyörä ja pinion) ja niihin liittyvät rakenteet. Englannin kielessä vetopyörästöstä käytetään nimeä final drive. --Gwafton (keskustelu) 27. helmikuuta 2023 kello 13.15 (EET)
replies: text: : Onko lähdettä? "Final drive" tarkoittaa sananmukaisesti viimeistä välitystä, joka kuuluu tasauspyörästöön (~ voimansiirtoakselin ja vetoakselin välinen suhde). Eng.wikin mukaan junat käyttävät jotain yhdistelmää peruutusvaihteen kanssa :en:Drivetrain#Final_drive. Ipr1 (keskustelu) 27. helmikuuta 2023 kello 14.43 (EET)
replies: text: ::Drive tarkoittaa laajemmin voimansiirtojärjestelmää. Riippuu vähän kontekstista kuinka paljon osia siihen luetaan kuuluvaksi. Vetopyörästön välityssuhde on vetopyöräparissa (engl. crown wheel and pinion set; CWP set). Itse olen aina nähnyt vetopyörästökokoonpanosta käytettävän autoissa ja työkoneissa nimeä final drive, mutta junissa ja moottoripyörissä termin merkitys voi olla erilainen. Netistä tuntuu löytyvän huonosti tämän alan suomenkielistä tekniikan sanastoa. --Gwafton (keskustelu) 27. helmikuuta 2023 kello 15.13 (EET)
replies: text: ::: Joo, nähtävästi maansiirtokoneet yms. käyttää jotain erilaista "final drive" ratkaisua (mikä sitten oliskaan suomeksi tuossa kontekstissa..). Ipr1 (keskustelu) 27. helmikuuta 2023 kello 15.21 (EET)
replies: text: ::::Tässä on hyvä kuva vetopyörästöstä. Kyseessä on läpivetävän akselin vetopyörästö, johon kuuluu kaksi tasauspyörästöä. Edessä näkyvän vetolaipan takana on toisella puolella toinen laippa joka välittää voiman taemmalle akselille. Laippojen välissä kotelon sisällä on tasauspyörästö pitkittäistasausta varten. Se jakaa vetolaipan kautta välittyvän momentin tämän akselin sekä taimmaisen akselin kesken. Tälle akselille jäävä veto välittyy lieriöhammaspyöräparin kautta vetopyöräparille ja sitä kautta poikittaistasauspyörästölle, joka jakaa momentin kummallekin vetoakselille.

text: ::::Vetopyörästöyksikköön kuuluu myös etualalla näkyvä öljypumppu ja päällä näyttäisi olevan pitkittäistasauspyörästön oletettavasti pneumaattinen lukon käyttölaite.

text: ::::Ahtaammassa merkityksessään vetopyörästö tarkoittaa pelkästään vetopyöräparia. Boschin autoteknillisen taskukirjan voimansiirtoa käsittelevässä osiossa on erilliset kappaleet vetopyörästölle ja tasauspyörästölle. --Gwafton (keskustelu) 28. helmikuuta 2023 kello 14.42 (EET)
replies: text: ::::: Hyvä, lisääpä tuosta artikkeli niin on jatkossa selvyys kumpaa tarkoitetaan. Englanninkielinen termi :en:Drivetrain taitaa olla vielä laajempi kokonaisuus, eikös? Ipr1 (keskustelu) 28. helmikuuta 2023 kello 15.03 (EET)
replies: text: ::::::Drivetrain on suomeksi voimalinja tai voimansiirtolinja. Tämä on taas astetta laajempi kokonaisuus, koska siihen sisältyy myös kardaaniakselit, vetoakselit ja pyörän navat. Vaihteistokin saatetaan mieltää sen osaksi, mutta käytännöt vaihtelevat.

text: ::::::Kirjahyllystäni löytyisi todennäköisesti riittävästi aineistoa että voisin laatia aiheesta melko kattavan artikkelin, mutta nykyään teen Wikipediassa lähinnä satunnaisia, pienempiä muokkauksia. Ehkä joku muu ehtii kirjoittaa vetopyörästöstä artikkelin ennen kuin itse saan aikaiseksi. --Gwafton (keskustelu) 28. helmikuuta 2023 kello 15.36 (EET)
replies: text: ::::::: Jeps. Näin arvelinkin. Ongelma on ettei suomenkielistä lähdeaineistoa oikein ole riittävästi saatavilla näihin aiheisiin.. Ipr1 (keskustelu) 28. helmikuuta 2023 kello 15.40 (EET)
replies: text: ::::::::Edellä mainitsemani Robert Bosch GmbH:n julkaisema Autoteknillinen taskukirja on hyvä lähdeteos ajoneuvotekniikkaa käsitteleviin artikkeleihin. Kirjasta on tehty useampia painoksia ja niitä löytyy edullisesti nettikirppiksiltä. Se on ennen kaikkea sanaston kannalta näppärä apu. Tietosisältöähän löytyy runsaasti netistä englanniksi. --Gwafton (keskustelu) 1. maaliskuuta 2023 kello 12.21 (EET)
thread_title:  Vetopyörästö